O **mosteiro de San Lourenzo do Escorial** é un complexo de palacio, basílica, biblioteca e mosteiro situado en San Lorenzo de El Escorial, na Comunidade de Madrid, España, construído entre 1563 e 1584. É, desde 1984, Patrimonio da Humanidade pola UNESCO.

Características
---------------

O palacio foi residencia da familia real española, a basílica é lugar de sepultura dos reis de España e o mosteiro, fundado por monxes xerónimos, está ocupado actualmente por frades da Orde de Santo Agostiño. É unha das máis singulares arquitecturas renacentistas de España e de Europa. Situado en San Lorenzo de El Escorial, ocupa unha superficie de 33.327 m², sobre a ladeira meridional do monte Abantos, a 1028 m de altitude, na Serra de Guadarrama. Está xestionado por Patrimonio Nacional.

Coñecido tamén como *Mosteiro de San Lourenzo O Real*, ou, sinxelamente, *O Escorial*, foi ideado na segunda metade do século XVI polo rei Filipe II e o seu arquitecto Juan Bautista de Toledo, aínda que posteriormente interviñeron Juan de Herrera, Juan de Minjares, Giovanni Battista Castello e Francisco de Mora. O rei concibiu un gran complexo multifuncional, monacal e palaciano que, plasmado por Juan Bautista de Toledo segundo o paradigma da *Traza Universal*, deu orixe ao estilo herreriano.

Foi considerado, desde finais do século XVI, a *Oitava Marabilla do Mundo*, tanto polo seu tamaño e complexidade funcional como polo seu enorme valor simbólico. A súa arquitectura marcou o paso do plateresco renacentista ao clasicismo desornamentado. Obra inxente, de gran monumentalidade, é tamén un receptáculo das demais artes.

As súas pinturas, esculturas, pergameos, ornamentos litúrxicos e demais obxectos suntuarios, sacros e áulicos fan que O Escorial sexa tamén un museo. A súa complexa iconografía e iconoloxía mereceu as máis variadas interpretacións de historiadores, admiradores e críticos. O Escorial é a cristalización das ideas e da vontade do seu creador, o rei Filipe II, un príncipe renacentista.

Galería de imaxes
-----------------

* Fachada oesteFachada oeste
* Vista desde o monte AbantosVista desde o monte Abantos
* BibliotecaBiblioteca
* BasílicaBasílica
* Patio dos EvanxelistasPatio dos Evanxelistas
* FrescosFrescos
* Xardíns dos FradesXardíns dos Frades
* Mosteiro do EscorialMosteiro do Escorial
* Sala VicarialSala Vicarial
* Vista xeral do altar do Panteón de ReisVista xeral do altar do Panteón de Reis

Notas
-----

1. ↑  Definicións no *Dicionario da Real Academia Galega* e no Portal das Palabras para *manierismo*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Mosteiro do Escorial Modificar a ligazón no Wikidata*** |

### Bibliografía

### Ligazóns externas

* Patrimonio Nacional *(en castelán)*

---

|  |  |
| --- | --- |
| Este artigo tan só é un bosquexo |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---


|  |  |
| --- | --- |
| Control de autoridades | 
* Wd: Q28471
* WorldCat
* VIAF: 132051570
* BAV: ADV10110798
* BNE: XX114690
* BNF: 118635826
* BRE: 4915751
* CANTIC: a10203576
* CiNii: DA09198982
* EBID: ID
* GEC: 0024648
* GeoNames: 6269236
* GND: 1007050-3
* ISNI: 0000 0004 1765 7439
* LCCN: n79058364
* MusicBrainz: ID
* NKC: kn20050503018
* NLA: 49287218
* OSM: 1264135
* PTBNP: 648509
* SUDOC: 02784949X
* Treccani: el-escorial
* ULAN: 500302339
* WHC: 318-001

 |